**Voditelj projekta: Prof.dr.sc. Ljubomir Majdandžić**

**Ukupna vrijednost projekta: 584.150,00 HRK**

**Trajanje: 01.01.2014. – 31.12.2014.**

Opis projekta: Projektom će se nabaviti podkonstrukcija / konstrukcija električnog vozila snage do 10 kW. Ono će se redizajnirati s prepoznatljivim vizualnim identitetom Republike Hrvatske. Na vozilu će se ugraditi i integrirati solarne ćelije visoke učinkovitosti koje će u vožnji puniti akumulatore. Također će se razviti specijalni akumulatori za pohranu energije. Solarno električno vozilo će se puniti električnom energijom dobivenom iz obnovljivih izvora energije i energijom sa integriranih solarnih ćelija ugrađenih na vozilu. Ovaj projekt koristi nove i inovativne zelene tehnologije iz područja energetske učinkovitosti i obnovljivih izvora energije s posebnim naglaskom na otvaranje novih radnih mjesta i gospodarski rast u Republici Hrvatskoj. Elektrotehnički fakultet ovim istraživačkim projektom nastavlja znanstveno-istraživački rad u području zelenih tehnologija, zaštite okoliša i održivog razvoja, a odnosi se na korištenje Sunčeve energije u čistijem transportu primjenom inovativnih metoda i materijala u cilju što manje potrošnje energije i što manje emisije CO2 po prijeđenom kilometru, a sve glede zaštite okoliša.

Cilj projekta: Cilj ovog projekta je razviti i napraviti solarni električni automobil na temelju tehničkih karakteristika zadanih osnovnim pravilima svjetske utrke «WORLD SOLAR CHALLENGE» te sudjelovati na Svjetskoj utrci World Solar Challenge u Australiji 2015. godine. Solarni električni automobil treba preći 3000 km kroz Australiju, od grada Darwina do Adealida.